ปกติไม่ค่อยชอบอาหารญี่ปุ่นสักเท่าไหร่ แต่กับร้านอาหารญี่ปุ่น ฟูจิ บอกเลยว่ากินได้ครับ ก็มีหลากหลายให้เลือกสรร ซึ่งสาขาเซ็นทรัลพระราม 3 ปิดไปสักระยะเนื่องจากรีโนเวทใหม่ ไฉไลกว่าเก่า วันนี้ก็มี 2 เมนูมานำเสนอ 

ลำดับแรกเป็นเมนูช่วงเวลา อย่าไปเกินบ่าย 2 จะอดกินนะ ชุดสเต๊กเลือกได้ หมู ไก่ เนื้อ ราคาประหยัดมากแค่ 180 บาท แถมกาแฟหรือชา ร้อนหรือเย็นเลือกเอา มีผลไม้ตบท้ายมาให้ด้วย แต่ผมชอบสั่งเป็นหมู เพราะเนื้อมันเหนียวไป ไก่พอดีมีหนังเลยไม่ค่อยชอบเท่าไหร่ เนื้อหมูหั่นชิ้นพอคำ นุ่มพอดีๆ มีมันแทรกเล็กน้อยกินกับข้าวญี่ปุ่นพร้อมชุดผักสลัด ได้คุณค่าทางโภชนาการเหลือคณานับ

ลำดับต่อไปอันนี้หมดโปรโมชั่นไปเมื่อสิ้นเดือนเมษายน 2557 เป็นชุดข้าวหน้าปลาดิบสับ ที่ใช่ปลาแซลมอนกับทูน่า อันนี้อ่านคอมเม้นท์มาจากเพจของฟูจิ ไม่สู้ดีนัก คนบอกว่าคาวบ้าง หั่นชิ้นเล็กบ้าง แต่สำหรับผม สาขาเซ็นทรัลพระราม 3 ไม่คาวและชิ้นก็ตามที่เค้าโปรโมทมาน่ะแหละ โปะมาแบบไม่เห็นข้าวทั้งเนื้อปลา ไข่ปลา สาหร่าย ราคา 250 บาทก็คุ้มค่าตัวกันอยู่

คงไม่มีอะไรมากกับร้านอาหารฟูจิ หลายๆคนคงลิ้มลองมากันหมดแล้ว ท่านใดยังไม่เคยลองก็ตามห้างสรรพสินค้าต่างๆมีหลายสาขาเลือกไปชิมดูเมนูหลากหลายอาหารญี่ปุ่น เปิดปิดตามเวลาห้างครับ

"เหนือกว่ารสชาดคือความใส่ใจและต้องบวกความตั้งใจไปด้วยถึงจะสมบูรณ์แบบ" ทั้งหมดทั้งมวลนี้ คุณย่าไม่ได้กล่าวไว้ เพราะคุณย่าตายแล้ว (พี่เทพ เทนโด) 